**Сеніміңіз шайқалған кезде не істеу керек**

**екіншісі**

***«Өмірлеріңде игі ісін бастаған Құдайдың оны жалғастыра беріп, Мәсіх қайта оралар күнге дейін толықтай аяқтайтынына кәміл сенемін.»***

***(Філіп. 1:6)***

Көңілсіз күйдесіз бе? Патшалықтар туралы бірінші жазба кітабының, 19 тарауында, Ілияс туралы оқыңыз. Біреу сізді тастап, сізден бас тартып кетті ме? Немесе отбасылық жағдайыңыз нашар ма? Көне өсиеттегі Ошияның оқиғасын оқып шығыңыз. Әділетсіздікпен күресіп жатырсыз ба? Онда Аббақұқтың: «Уа, Жаратқан Ие, мен қашанға дейін көмек шақыруым керек, бірақ сен тыңдамайсың?» — деп айқайлағанын оқыңыз. (Аббақұқ 1:2) Сіз физикалық тұрғыдан азап шегіп жатырсыз ба? Онда, Әйүп кітабына жүгініп, Әйүптің сенімі сыналғанда, ол: «Құдай мені өлтірмек болса да, Оған үмітімді артамын.» дегенін оқысаңыз болады.

Доктор Леман Штрауспен конференцияға қатысқан кезде, ол 50 жылға жуық некеде бірге болған әйелі инсульт алған кезде оның сенімі қалай сыналғаны туралы жеке оқиғасымен бөлісіп берген еді. Ақырында дәрігерлер оны ауруханадан хосписке ауыстыруға кеңес берді.

Сол кезде доктор Штраус әйеліне: «Элси, барлығы Құдайдың бақылауында» деді. Бірақ, біраздан соң ол: «Элси, барлығы шынымен Құдайдың бақылауында ма?» деп жылап жіберді. Мен рухани алпауыт санайтын бұл кісінің де өзіміз де анда-санда кездесіп тұратын рухани күреспен бетпе-бет келгенін көрдім. Бірақ ол: «Сол кезде, мен тек қана Құдайдың Сөзіне жүгіне алдым» деді.

Бірнеше жыл бұрын Лиди Эдмунд: «Менің жүрегім Құдайдың Сөзіне сүйенеді, Құтқарушымның атымен құтқарылдым; Оның қаны арқылы құтқарылдым» жеп жазған еді. Аумин.